open-index/open-wikipedia-markdown huggingface dataset:
Ogaden

duimnael|regs|Kaart van Ogaden.
Die **Ogaden** is 'n woestyngebied in Ethiopië.

## Ligging en bewoners
Hierdie gebied van ongeveer 200 000km2 is deel van die Horing van Afrika. Dit is in die suidooste van Ethiopië en grens aan Djibouti, Puntland, Somalië en Kenia. In die streek is die grootste dorpe Degeh Bur, Kelafo, Werder, Harer en Dire Dawa. Dit is 'n plato met 'n hoogte wat wissel van 1500m bo seevlak in die noordweste tot 'n 300m in die suide. Die Scebelirivier vloei suidooswaarts en mond uit by Mogadisjoe. Meer suid vloei die Genalerivier. Hierdie dunbevolkte landstreek word bewoon deur Somali-sprekende nomadiese stamme wat 'n bestaan voer as veeboere. Van die ontginning van die aanwesige gas- en oliereserwes in die bodem het nog nie veel gekom nie.

## Geskiedenis
Laat in die 19de eeu het Ethiopië sowel as Italië (die koloniale heerser in Somalië) op die gebied aanspraak gemaak. In 1896 het Ethiopië dit beset en sedertdien word die grens tussen Ethiopië en Somalië op landkaarte dikwels als onbepaald en omstrede aangedui. In die 1960’s het Somalië die gebied amptelik opgeëis en het dit by tye tot aanvalle deur guerillabendes gelei. In 1977- 1978 ontstaan 'n volskaalse oorlog om die gebied met Somalië te verenig. Weens hierdie oorlog en die droogte sterf duisende mense in die Ogaden-streek en 'n anderhalf miljoen mense vlug oor die grens na Somalië. Dit lei tot 'n groot humanitêre krisis en ernstige menseregteskendings. Onrus flikker periodiek nog op.

## Bibliografie
* britannica.com
Babiana dregei

Die **klipuintjie** (*Babiana dregei*) is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap.

## Galery 

Babiana dregei Dupreez 4.jpg
Babiana dregei Helme 1.jpg
Babiana dregei ChengTaoLin 2.jpg
Babiana dregei ChengTaoLin 1.jpg
Babiana dregei Dupreez 1.jpg

## Bronnelys 
* SANBI Redlist
* Plants of the World Online
Babiana foliosa

***Babiana foliosa*** is 'n meerjarige blomplant en knolagtige geofiet wat hoort tot die familie Iridaceae en is deel van die renosterveld. Die spesie is endemies aan die Wes-Kaap en word as uitgestorwe beskou. Dit het by Riviersonderendberge voorgekom, dit is laas in 1951 gewaar. Die grootste gedeelte van sy habitat word gebruik vir graanverbouing. 

## Bronnelys 
* SANBI Redlist
* Plants of the World Online
Babiana fragrans

***Babiana fragrans*** is 'n meerjarige blomplant en knolagtige geofiet wwat hoort tot die familie Iridaceae. Die spesie is endemies aan die Wes-Kaap. Die spesie is vernoem na Henri Georges Fourcade. Dit kom vanaf die Kaapse Skiereiland tot by Malmesbury en Ceres voor en het 'n voorkomsgebied van 6800&nbsp;km². Die plant het baie van sy habitat afgestaan (65%) in die laagliggende gebiede tussen Stellenbosch, Paarl en Kaapstad en in die Ceresvallei aan ontwikkeling, landbou aktiwiteite en indringerplante. Die bedreigings bestaan steeds.

## Sinonieme 
Die spesie het elf sinonieme:

* *Babiana disticha* Ker Gawl.
* *Babiana lilacina* Eckl.
* *Babiana plicata* Ker Gawl.
* *Babiana punctata* Klatt
* *Babiana reflexa* (Licht. ex Roem. & Schult.) Ker Gawl.
* *Gladiolus distichus* (Ker Gawl.) Roem. & Schult.
* *Gladiolus fragrans* Jacq.
* *Gladiolus plicatus* Thunb.
* *Gladiolus plicatus* Jacq.
* *Gladiolus reflexus* Licht. ex Roem. & Schult.
* *Watsonia fragrans* (Jacq.) G.Lodd. ex Reider

## Galery 

Babiana fragrans (1).jpg
Babiana fragans Vynbos 1.jpg
Babiana fragrans 162206786.jpg
Babiana fragans Rebelo 1.jpg

## Bronnelys 
* SANBI Redlist
* Plants of the World Online
Cyanixia socotrana

***Cyanixia socotrana*** is 'n meerjarige blomplant en geofiet wat tot die genus *Cyanixia* behoort. Die spesie is endemies aan die eiland Sokotra.

Hierdie is die enigste spesie in die genus en *Cyanixia* is dus 'n monotipiese takson.

## Bron 
* Plants of the World Online
Wilsonsiklus

[thumb|180px|'n Vereenvoudigde voorstelling van die westelike deel van [Pangea.]]

Die **Wilsonsiklus** of **superkontinentsiklus** is in plaattektoniek die herhalende siklus waardeur die kontinente eers bymekaarkom en een superkontinent vorm en dan weer in fragmente opbreek. Die fragmente kom eindelik weer bymekaar en vorm 'n nuwe superkontinent. Daar is al voorgestel dat die Wilsonsiklus op Aarde sowat 3&nbsp;miljard jaar gelede, in die Argeïese Eon, begin het.

Die siklus is genoem na die Kanadese geofisikus John Tuzo Wilson (1908-1993), wat opgelet het die oseaankors is oor die algemeen veel jonger as die kontinentale kors. Hy het daaruit afgelei dat die oseaanbodem 'n kort lewensduur het in vergelyking met dié van die kontinente. Die oseaankors word telkens van voor af gevorm terwyl dit op ander plekke vernietig word, en so hernu dit homself voortdurend.

## Invloed op die seevlak
Die Wilsonsiklus het 'n belangrike invloed op die seevlak. In tye waarin 'n superkontinent opbreek, sal baie nuwe oseaankors gevorm word en sal die totale oppervlak van die mid-oseaanriwwe styg. Jong, relatief warm oseaankors het 'n kleiner digtheid as ou, relatief koel oseaankors. Daarom sal jong oseaankors nie so diep in die aardmantel wegsink nie, wat tot gevolg sal hê dat die oseane vlakker is. Groter dele van die kontinente sal dus onder water wees.

## Verwysings
## Skakels
Rumatoïede artritis

duimnael|'n Hand wat ernstig aangetas is deur rumatoïede artritis. Hierdie hoeveelheid swelling en vervorming kom nie tipies voor met huidige behandeling nie.
**Rumatoïede artritis** is 'n langtermyn outo-immuunsiekte wat hoofsaaklik gewrigte affekteer. Dit lei gewoonlik tot warm, geswelde en pynlike gewrigte. Pyn en styfheid vererger dikwels na rus. Mees algemeen is die pols en hande betrokke, met dieselfde gewrigte wat tipies aan beide kante van die liggaam betrokke is. Die siekte kan ook ander dele van die liggaam affekteer, insluitend vel, oë, longe, hart, senuwees en bloed. Dit kan tot anemie, inflammasie rondom die longe en ontsteking rondom die hart lei. Koors en lae energie kan ook teenwoordig wees. Dikwels kom simptome geleidelik oor weke tot maande voor.

Die eerste erkende beskrywing van rumatoïede artritis is in 1800 gemaak deur Dr. Augustin Jacob Landré-Beauvais (1772–1840) van Parys. Die term rumatoïede artritis is gebaseer op die Grieks vir "waterige en ontsteekte gewrigte".

## Oorsaak 
Alhoewel die oorsaak van rumatoïede artritis nie duidelik is nie, word geglo dat dit 'n kombinasie van genetiese en omgewingsfaktore behels. Die onderliggende meganisme behels dat die liggaam se immuunstelsel die gewrigte aanval. Dit lei tot inflammasie en verdikking van die gewrigskapsule. Dit affekteer ook die onderliggende been en kraakbeen. Die diagnose word meestal gemaak op grond van 'n persoon se tekens en simptome. X-strale en laboratoriumtoetse kan 'n diagnose ondersteun of ander siektes met soortgelyke simptome uitsluit. Ander siektes wat op soortgelyke wyse kan voorkom, sluit onder andere sistemiese lupus eritematosus, psoriatiese artritis en fibromialgie in.

## Behandeling 
Die doelwitte van behandeling is om pyn te verminder, inflammasie te verminder en 'n persoon se algehele funksionering te verbeter. Dit kan aangehelp word deur die balansering van rus en oefening, die gebruik van spalke, of die gebruik van fisiese hulpmiddels. Pynmedikasie, steroïede en niesteroïdale anti-inflammatoriese middels word gereeld gebruik om met simptome te help. Siekte-modifiserende antirumatiese middels, soos hidroksichlorokien en metotreksaat, kan gebruik word om die vordering van siekte te probeer vertraag.  Biologiese siekte-modifiserende antirumatiese middels kan gebruik word wanneer die siekte nie op ander behandelings reageer nie. Hulle kan egter meer nadelige gevolge hê en hierdie besluit moet noukeurig teen die voordele opgeweeg word. Chirurgie om gewrigte te herstel, te vervang of te versmelt, kan in sekere situasies help. 

## Demografie 
Rumatoïede artritis raak ongeveer 24,5 miljoen mense vanaf 2015. Dit is tussen 0,5 en 1% van volwassenes in die ontwikkelde wêreld met tussen 5 en 50 per 100 000 mense wat elke jaar die toestand ontwikkel. Aanvang is die meeste tydens middeljarige ouderdom en vroue word 2,5 keer so gereeld as mans aangetas. Dit het wêreldwyd gelei tot 38 000 sterftes in 2013, teenoor 28 000 sterftes in 1990. 

## Verwysings
Babiana geniculata

Die **bobbejaanuintjie** (*Babiana geniculata*) is 'n meerjarige blomplant en knolagtige geofiet wat hoort tot die familie Iridaceae en is deel van die fynbos. Die spesies is endemies aan die Wes-Kaap. Dit kom in die Pakhuisberge, Biedouwberg en die noordelike Sederberg voor. Dit het 'n voorkomsgebied van kleiner as 200&nbsp;km² en die spesie word as seldsaam beskou.

## Bronnelys 
* SANBI Redlist
* Plants of the World Online
Babiana gariepensis

***Babiana gariepensis*** is 'n meerjarige blomplant en knolagtige geofiet wat hoort tot die familie Iridaceae en is deel van die fynbos en Sukkulente Karoo. Die spesie is inheems aan die Noord-Kaap en Namibië. Dit kom in die Richtersveld, vanaf die suidwestelike van Namibië, oor die Oranjerivier tot by Steinkopf voor.

## Bronnelys 
* SANBI Redlist
* Plants of the World Online
Pierce Fulton

**Pierce Collins Fulton** (6 Junie 1992 – 29 April 2021) was 'n Amerikaanse DJ, multi-instrumentaliste en musiekprodusent.
National Coloured Congress

Die **National Coloured Congress (NCC)** (voorheen die **Cape Coloured Congress**, **CCC**) is 'n politieke party wat in Augustus 2020 deur Fadiel Adams, stigter van die Gatvol Capetonian Movement, gestig is.

Die party fokus op kleurlinge en ondersteun die doodstraf. Die party het sewe setels in Kaapstad en een in Saldanhabaai in die Suid-Afrikaanse munisipale verkiesing van 2021 gewen.

Die NCC het aan die Suid-Afrikaanse algemene verkiesing van 2024 deelgeneem. en kon twee setels in die Nasionale Vergadering bekom.

## Verkiesingsresultate 
### Munisipale verkiesings 
### Nasionale verkiesings 
## Verwysings
Babiana hypogaea

Die **bobbejaankalkoentjie** (*Babiana hypogaea*) is 'n meerjarige blomplant en knolagtige geofiet wat hoort tot die familie Iridaceae. Die spesie is inheems aan Namibië, Noord-Kaap, Noordwes en die Vrystaat. 

Dit staan ook as die: *bobbejaanuintjie* en *ertappeluintjie* bekend .

## Galery 

Babiana hypogaea Rebelo 1.jpg
Babiana hypogaea Snel 1.jpg

## Bronnelys 
* SANBI Redlist
* Plants of the World Online
Babiana horizontalis

***Babiana horizontalis*** is 'n meerjarige blomplant en knolagtige geofiet wat tot die genus *Babiana* behoort. Die spesie is endemies aan die Noord-Kaap en is deel van die Sukkulente Karoo. Dit kom in die Richtersveld tot by Springbok voor. Dit het 'n voorkomsgebied van 3&nbsp;129&nbsp;km² en die plant word bedreig deur oorbeweiding.

## Bronnelys 
* SANBI Redlist
* Plants of the World Online
Babiana karooica

***Babiana karooica*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en is deel van die fynbos. Dit kom vanaf Oudtshoorn tot by De Rust voor en het 'n voorkomsgebied van 120&nbsp;km². Die plant het van sy habitat afgestaan aan ontwikkeling en gewasverbouing.

## Galery 

Babiana karooica Vanberkel 1.jpg
Babiana karooica Vanberkel 2.jpg
Babiana karooica Vanberkel 3.jpg

## Bronnelys 
* SANBI Redlist
* Plants of the World Online
Babiana inclinata

***Babiana inclinata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en is deel van die renosterveld. Dit kom voor in die lae lande tussen Piketberg, Porterville, Gouda en Darling. Die plant het 'n voorkomsgebied van  2&nbsp;800&nbsp;km² gehad maar het 95% van sy habitat afgestaan aan graanverbouing. Daar is slegs tien gefragmenteerde subpopulasies oor, meestal in pad reserwes. Die subpopulasies word bedreig deur te veel vuur, indringerplante en die afwesigheid van spesialis bestuiwers.

## Bronnelys 
* SANBI Redlist
* Plants of the World Online
Babiana lanata

***Babiana lanata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en is deel van die Namakwaland strandveld. Dit kom op die Namakwalandse kusvlakte voor tussen Kleinzee en Port Nolloth en het 'n voorkomsgebied van 460&nbsp;km². Die spesie word bedreig deur diamant mynbou aktiwiteite, ongeveer 60% van sy habitat binne 5&nbsp;km vanaf die kus is reeds versteur.

## Bronnelys 
* SANBI Redlist
* Plants of the World Online
Babiana lapeirousioides

***Babiana lapeirousioides*** is 'n meerjarige blomplant en knolagtige geofiet wat hoort tot die familie Iridaceae.. Die spesie is endemies aan die Noord-Kaap en kom in Namakwaland, oos van Kamieskroon voor waar dit deel van die Sukkulente Karoo is. 

Die plant is eers in 2007 beskryf, is redelik onbekend en daar word vermoed dat daar meer subpopulasies is as die een wat tans bekend is.

## Bronnelys 
* SANBI Redlist
* Plants of the World Online
Babiana latifolia

***Babiana latifolia*** is 'n meerjarige blomplant en knolagtige geofiet wat hoort tot die familie Iridaceae en is deel van die renosterveld. Die spesie is endemies aan die Wes-Kaap. Dit kom van Piketberg tot by Piekenierskloof voor en het 'n voorkomsgebied van 72&nbsp;km². Daar is vier gefragmenteerde subpopulasies oor nadat die spesie 80% van sy habitat afgestaan het aan gewasverbouing. Die oorblywende subpopulasies word bedreig deur oorbeweiding, indringerplante en onbeheerde brande.

## Galery 

Babiana latifolia Helme 1.jpg

## Bronnelys 
* SANBI Redlist
* Plants of the World Online
Babiana lewisiana

***Babiana lewisiana*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom op die Knersvlakte in die vygieveld en heuweltjiesveld voor. Daar is twee subpopulasies wat bedreig word deur mynbou aktiwiteite en gewasverbouing.

## Galery 

Babiana lewisiana 415739427.jpg

## Bronnelys 
* SANBI Redlist
* Plants of the World Online
How to Steal a Country

***How to Steal a Country*** (ook bekend as ***Att stjäla ett land***), is 'n 2019 Suid-Afrikaanse dokumentêre rolprent geregisseer deur Rehad Desai en saam met Anita Khanna en Zivia Desai Keiper deur die regisseur self vervaardig.  Die film wentel om die onthulling van die beweerde korrupsieskandaal rondom oudpresident Jacob Zuma en die Guptafamilie wat deur ondersoekende joernaliste ontbloot is.

Die film se première was op 26 November 2019 in Nederland. Die film het gemengde resensies van kritici ontvang.

## Verwysings
## Eksterne skakels 
*
Babiana lineolata

***Babiana lineolata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom in die Koue Bokkeveld, suidelike Olifantsriviervallei en op die Piketberg voor. Die plant het reeds 45% van sy habitat verloor weens gewasverbouing en die landerye word steeds uitgebrei in die Sandveld, noord van Piketberg. Die plant is in 1945 laas in die Olifantsriviervallei by Citrusdal gesien en word as plaaslik uitgestorwe beskou.

## Galery 

Babiana lineolata Helme 2.jpg

## Bronnelys 
* SANBI Redlist
* Plants of the World Online
Babiana longicollis

***Babiana longicollis*** is 'n meerjarige blomplant en knolagtige geofiet wat tot die genus *Babiana* behoort. Die spesie is endemies aan Namibië.

## Bron 
* Plants of the World Online
Babiana melanops

***Babiana melanops*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom van Darling tot by Mamre en die Tulbagh-vallei voor. Dit is deel van die fynbos en renosterveld. Dit het 'n voorkomsgebied van 5400&nbsp;km² en daar is tot tien subpopulasies. Die plant het reeds meer as 70% van sy habitat afgestaan aan gewasverbouing. Die oorblywende subpopulasies word bedreig deur indringerplante, die bedryf van steengroewe, te veel brande en die afwesigheid van spesialis insekte wat die bevrugting moet doen.

## Galery 

Babiana melanops Vandermerwe 1.jpg
Babiana melanops Vandermerwe 2.jpg

## Bronnelys 
* SANBI Redlist
* Plants of the World Online
Babiana lobata

***Babiana lobata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en is deel van die struikveld. Dit kom in die Sentraleberge in die Richtersveld voor. Dit het 'n voorkomsgebied van 1&nbsp;031&nbsp;km² en daar is vyf subpopulasies wat bedreig word deur oorbeweiding en vertrapping deur vee. Erosie is ook 'n bedreiging op die berghellings.

## Bronnelys 
* SANBI Redlist
* Plants of the World Online
Babiana montana

***Babiana montana*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom van Caledon tot by Bredasdorp voor. Die plant het 'n voorkomsgebied van net kleiner as 3&nbsp;000&nbsp;km² en is deel van die fynbos en renosterveld. Dit het egter meer as 70% van sy habitat afgestaan aan graanverbouing die afgelope 70 jaar. Die oorblywende drie subpopulasies word bedreig deur indringerplante en oorbeweiding deur vee.

## Bronnelys 
* SANBI Redlist
* Plants of the World Online
Babiana namaquensis

***Babiana namaquensis*** is 'n meerjarige blomplant en knolagtige geofiet wat hoort tot die familie Iridaceae. Die spesie is inheems aan die Noord-Kaap en Namibië. Dit kom van die suide van Namibië tot by die Anenouspas in die Richtersveld, in die strand- en woestyn duineveld voor.  Die plant het 'n voorkomsgebied van 4779&nbsp;km². Daar is vyf tot tien subpopulasies en die spesie word bedreig deur oorbeweiding en mynbou aktiwiteite. Die populasie se getalle is besig om ta daal.

## Galery 

Babiana namaquensis Leandrak 2.jpg
Babiana namaquensis Leandrak 3.jpg
Babiana namaquensis Leandrak 4.jpg

## Bronnelys 
* SANBI Redlist
* Plants of the World Online
Babiana nana

***Babiana nana*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap. Dit kom van Milnerton tot by die Vredenburg-skiereiland voor en het 'n voorkomsgebied van 840-1400&nbsp;km², maar is uitgestorwe in die suidelike gedeelte van sy voorkomsgebied. Gewasverbouing was aanvanklik die grootste oorsaak van habitat verlies maar ontwikkeling is tans die grootste bedreiging.

## Subspesies 
Die plant het twee subspesies:
* *Babiana nana subsp. maculata* (Klatt) Goldblatt & J.C.Manning
* *Babiana nana subsp. nana*

## Bronnelys 
* SANBI Redlist
* Plants of the World Online
Babiana nervosa

***Babiana nervosa*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap. 

## Galery 

Babiana nervosa Dupreez 1.jpg
Babiana nervosa Vandermerwe 1.jpg
Babiana nervosa Vandermerwe 2.jpg
Babiana nervosa Vandermerwe 3.jpg
Babiana nervosa Vandermerwe 4.jpg
Babiana nervosa Vandermerwe 5.jpg

## Bronnelys 
* SciELO
* Plants of the World Online
Babiana noctiflora

***Babiana noctiflora*** is 'n meerjarige blomplant en knolagtige geofiet wat hoort tot die familie Iridaceae en is deel van die fynbos. Die spesie is endemies aan die Wes-Kaap en kom by Paardeberg voor. Dit het 'n voorkomsgebied van kleiner as 10&nbsp;km² en daar is twee subpopulasies wat in totaal minder as 250 plante is. Die spesie het groot gedeeltes van sy habitat afgestaan aan die aanlê van wingerde en boorde.

## Bronnelys 
* SANBI Redlist
* Plants of the World Online
Babiana odorata

Die **stinkbobbejaantjie** (*Babiana odorata*) is 'n meerjarige blomplant en knolagtige geofiet wat hoort tot die familie Iridaceae en is deel van die fynbos en renosterveld. Die spesie is endemies aan die Wes-Kaap en kom van Piketberg tot by Durbanville voor. Die plant het 'n voorkomsgebied van 3500&nbsp;km² en het groot gedeeltes van sy habitat afgestaan aan graan verbouing en voorstedelike ontwikkeling, veral by Malmesbury en Darling. Indringerplante is ook 'n bedreiging vir die oorblywende subpopulasies.

## Galery 

Babiana odorata 1DS-II 3-8212.jpg
Babiana odorata Dupreez 1.jpg
Babiana odorata Dupreez 2.jpg

## Bronnelys 
* SANBI Redlist
* Plants of the World Online
Babiana papyracea

***Babiana papyracea*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap, dit kom by Nieuwoudtville voor en is deel van die renosterveld. Sedert 1940 het die spesie 95% van sy habitat afgestaan aan koring produksie. Die twee oorblywende subpopulasies word bedreig deur indringerplante.

## Galery 

Babiana papyracea Helme 1.jpg
Babiana papyracea Helme 2.jpg

## BronneLys 
* SANBI Redlist
* Plants of the World Online
Babiana pauciflora

***Babiana pauciflora*** is 'n meerjarige blomplant en knolagtige geofiet wat tot die genus *Babiana* behoort. Die spesie is endemies aan die Noord-Kaap en die Wes-Kaap. Dit kom op die Bokkeveldberge-eskarp voor en is deel van die renosterveld. Die spesie het habitat afgestaan aan koringverbouing in die verlede; tans is die verbouing van olywe en graanprodukte 'n bedreiging. Die plante op die padskouers word ook deur instandhouding bedreig.

## Galery 

Babiana pauciflora Helme 2.jpg

## Bronnelys 
* SANBI Redlist
* Plants of the World Online
Babiana patula

***Babiana patula*** is 'n meerjarige blomplant en knolagtige geofiet wat tot die genus *Babiana* behoort en is deel van die fynbos. Die spesie is endemies aan die Wes-Kaap en kom van Tulbagh tot by Albertinia voor. Die plant het 'n voorkomsgebied van 20&nbsp;000&nbsp;km² en het oor 80 jaar 60% van sy habitat afgestaan aan ontwikkeling, gewasverbouing en indringerplante.

## Galery 

Babiana patula Cambridge Bot Gdn 2019.jpg
Babiana patula Helme 1.jpg
Babiana patula Dupreez 2.jpg
Babiana patula Dupreez 2.jpg
Babiana patula Helme 2.jpg

## Bronnelys 
* SANBI Redlist
* Plants of the World Online
Juan Sebastián Elcano

regs
**Juan Sebastián Elcano** (Getaria, Spanje, 1486/1487 - Stille Oseaan, 4 Augustus 1526) was 'n Spaanse ontdekkingsreisiger. Onder sy leiding het die Victoria op 6 September 1522 met slegs 18 man na Spanje teruggekeer. Hierdie skip was die enigste van die vyf skepe wat in 1519 onder bevel van Ferdinand Magellaan vertrek het, wat ook daadwerklik die reis om die aarde voltooi het.

In 1525 is nog 'n ekspedisie na die Molukke onder leiding van García Jofre de Loaísa aangepak. Elcano was hier die tweede in bevel. Die doel van hierdie ekspedisie, wat uit vyf skepe bestaan ​​het, was om 'n Spaanse handelspos op te rig om die Portugese monopolie op die speseryhandel te verbreek. As gevolg van die storms wat die vloot langs die pad in die gesig gestaar het, was slegs twee skepe oor toe hulle die Stille Oseaan bereik het. In die Stille Oseaan is Loaísa aan skeurbuik dood, waarna Elcano bevel oorgeneem het. Slegs 5 dae later, op 4 Augustus 1526, sterf Elcano ook aan hierdie siekte. Slegs een van die skepe het uiteindelik daarin geslaag om die Molukke te bereik.

## Bronne 
* Auñamendi Encyclopedia: Elcano, Juan Sebastián de 
* Last will and testament of Sebastian Elcano
* PBS Secrets of the Dead: Magellan's Crossing
* The expedition of the first circumnavigation of the world, with Google Maps and Earth
* *Who First Circled the Globe? Not Magellan, Spain Wants You to Know*
Babiana petiolata

***Babiana petiolata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en is deel van die fynbos. Dit kom van Velddrif tot by Lambertsbaai voor. Dit het 'n voorkomsgebied van 175&nbsp;km² en daar is vier subpopulasies. Die plant het habitat afgestaan aan die aanplant van aartappel-lande. Tans word die spesie bedreig deur kus ontwikkeling en mynbou aktiwiteite.

## Bronnelys 
* SANBI Redlist
* Plants of the World Online
Babiana praemorsa

***Babiana praemorsa*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en is deel van die sukkulente Karoo-plantegroei. Dit kom by Calvinia voor, van die Hantamberg tot by Bloukranspas. Daar is vyf subpopulasies en die plant word  as seldsaam beskou.

## Galery 

Babiana praemorsa Helme 1.jpg
Babiana praemorsa Vynbos 1.jpg
Babiana praemorsa Vynbos 2.jpg
Babiana praemorsa Vynbos 3.jpg

## Bronnelys 
* SANBI Redlist
* Plants of the World Online
Nestlé

raamloos|regs
duimnael|Nestle se hoofkantoor in Vevey, Switserland
[duimnael|links|220px|Henri Nestlé, 'n Duitsgebore Switserse banketbakker, was die stigter van Nestlé en een van die hoofskeppers van [kondensmelk]]
**Nestlé SA** is 'n Switserse multinasionale voedsel- en drankverwerkingskonglomeraatkorporasie met sy hoofkwartier in Vevey, Vaud, Switserland. Dit is die grootste voedselmaatskappy ter wêreld, gemeet aan inkomste en ander maatstawwe, sedert 2014.    
Dit was nommer 64 op die Fortune Global 500 in 2017  en nommer 33 in die 2016-uitgawe van die Forbes Global 2000-lys van grootste openbare maatskappye. 

Nestlé se produkte sluit babakos, mediese kos, gebottelde water, ontbytgraankosse, koffie en tee, lekkergoed, suiwelprodukte, roomys, bevrore kos, troeteldierkos en versnapperinge in. Nege-en-twintig van Nestlé se handelsmerke het jaarlikse verkope van meer as 1&nbsp;miljard CHF (ongeveer VS$ 1,1 miljard),  insluitend Nespresso, Nescafé, Kit Kat, Smarties, Nesquik, Stouffer's, Vittel en Maggi. Nestlé het 447 fabrieke, is in 189 lande bedrywig en het ongeveer 339 000 mense in diens.  Dit is een van die hoofaandeelhouers van L’Oréal, die wêreld se grootste skoonheidsmiddelsmaatskappy. 

Nestlé is in 1905 gestig deur die samesmelting van die "Anglo-Switserse Melkmaatskappy", wat in 1866 deur die broers George en Charles Page gestig is, en "Farine Lactée Henri Nestlé", wat in 1867 deur Henri Nestlé gestig is.  Die maatskappy het aansienlik gegroei tydens die Eerste Wêreldoorlog en weer na die Tweede Wêreldoorlog, en het sy aanbiedinge uitgebrei naas sy vroeë kondensmelk en babaformule-produkte. Die maatskappy het 'n aantal korporatiewe verkrygings uitgevoer, insluitend Crosse &amp;amp; Blackwell in 1950, Findus in 1963, Libby's in 1971, Rowntree Mackintosh in 1988, Klim in 1998, en Gerber in 2007.

Die maatskappy word geassosieer met verskeie kontroversies, wat kritiek en boikotte in die gesig gestaar het oor sy bemarking van sy babaformule as 'n alternatief vir borsvoeding in ontwikkelende lande (waar skoon water dalk skaars is), sy afhanklikheid van kinderarbeid in kakaoproduksie, en die produksie en bevordering van gebottelde water.

## Verwysings
Dumbo

***Dumbo*** is 'n animasiefliek van 1941 wat deur Ben Sharpsteen geregisseer is en die stemme van Edward Brophy, Verna Felton, Cliff Edwards, onder andere, gebruik.

## Rolverdeling 
* Edward Brophy as Timothy Q. Mouse
* Verna Felton as Elephant Matriarch
* Cliff Edwards as Dandy Crow
* Herman Bing as The Ringmaster
* Sterling Holloway as Mr. Stork
* Margaret Wright as Casey Junior
** Hall Johnson as Deacon Crow
** James Baskett as Fats Crow
** Nick Stewart as Specks Crow
** Jim Carmichael as Dopey Crow
* Noreen Gammill as Elephant Catty
* Dorothy Scott as Elephant Giddy
* Sarah Selby as Elephant Prissy
* Billy Bletcher as Clown
* Malcolm Hutton as Smitty
* John McLeish as the narrator

## Ontvangs 
### Resensies 
Op Rotten Tomatoes gee 95% van 44 beoordelaars die rolprent 'n positiewe resensie, met 'n gemiddelde telling van 8,3/10. Webwerf Metacritic bereik 'n telling van 96/100, gebaseer op 11 resensies.

## Verwysings 
## Eksterne skakels 
* 
*
Babiana purpurea

***Babiana purpurea*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom vanaf Botrivier tot Bredasdorp en Robertson voor waar dit deel van die fynbos en renosterveld is. Die spesie het 'n voorkomsgebied van kleiner as 5000&nbsp;km² en daar is twee subpopulasies. Die plant het 80% van sy habitat oor die afgelope 60 jaar aan die aanlê van wingerde en boorde afgestaan. Die een subpopulasie is op meentgrond in  Caledon en die ander is op 'n padskouer geleë en word bedreig deur instandhoudings werk en padkonstruksie.

## Galery 

Babiana purpurea Helme 3.jpg
Babiana purpurea Helme 2.jpg

## Bronnelys 
* SANBI Redlist
* Plants of the World Online
Babiana pygmaea

Die **geelbobbejaantjie** (*Babiana pygmaea*) is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom vanaf Hopefield tot by Mamre voor waar dit deel van die fynbos en renosterveld is. Die spesie het 'n voorkomsgebied van kleiner as 320&nbsp;km² en het 80% van sy habitat aan gewasverbouing afgestaan. Daar is vier gefragmenteerde subpopulasies by Darling oor. Die oorblywende subpopulasies word bedreig deur indringerplante en oorbeweiding.

## Galery 

Babiana pygmaea Vendermerwe 1.jpg
Babiana pygmaea Vandermerwe 2.jpg
Babiana pygmaea Vandermerwe 4.jpg

## Bronnelys 
* SANBI Redlist
* Plants of the World Online
Koerilemeer

Die **Koerilemeer** (Russies: Кури́льское о́зеро, *Koerilskoje ozero*) is 'n kaldera en kratermeer op die Kamtsjatka-skiereiland, Rusland. Dit is ook as die Koerilskojemeer bekend. Dit is deel van die Oostelike Vukaansone van Kamtsjatka wat saam met die Sredinni-reeks een van Kamtsjatka se vulkaangordels vorm. Dié vulkane ontstaan vanweë die subduksie van die Pasifiese Plaat onder die Ochotsk- en die Eurasiese Plaat.

Voordat die Koerilemeer-kaldera gevorm het, was die Pauzjetka-kaldera aktief tydens die Pleistoseen en was dit die oorsprong van die 443&nbsp;000 jaar oue Goligin-ignimbriet. Die Koerilemeer-kaldera het 41&nbsp;500 jaar gelede uitgebars, en nog 'n klein uitbarsting het tussen 9&nbsp;000 en 10&nbsp;000 jaar gelede plaasgevind. Teen 6460-6414&nbsp;v.C. het 'n baie groot uitbarsting voorgekom. Dit het die hedendaagse kaldera en die Koerilemeer-ignimbriet gevorm, en as tot 1&nbsp;700&nbsp;km van daar versprei. Die tefra het 'n volume van sowat 140-170&nbsp;km3 gehad, wat dit 'n magnitude van VEI 7 gee. Dit was een van die grootstes tydens die Holoseen. 

Die vulkane Diki Greben en Iljinski het om die kaldera ontwikkel; die laaste uitbarsting van Iljinski was in 1911. Die kaldera is gevul met water van sowat 76&nbsp;km2 en sowat 316&nbsp;m diep. Dit bevat die grootste voorraad blourugsalm in Asië.

Beeld:Ilyinsky volcano.jpg|Iljinski
Beeld:Diky Greben.jpg|Diki Greben

## Verwysings 
## Eksterne skakels
Kazbek

Die berg **Kazbek** of **Kazbegi** is 'n rustende stratovulkaan en een van die hoogste berge van die Kaukasusgebergte. Dit lê op die grens tussen Rusland en Georgië – in Rusland se streek Noord-Ossetië en Georgië se Kazbegi-distrik.

Die Kazbek is een van die 10 hoogste pieke in Rusland, die derde hoogste piek in Georgië en die sewende hoogste kruin in die Kaukasusberge. Dit is die tweede hoogste vulkaniese kruin in die Kaukasus, naas die berg Elbroes. 

Die Kazbek is Russies en was die naam van 'n plaaslike Ossetiese prins. Die berg se naam in Georgies is მყინვარწვერი, Mqinvartsveri, "Gletserspits" of "Ysspits". ('n Ander Georgiese naam is ყაზბეგი, Kazbegi.) Die Wainachse naam, Bashlam, beteken "Gesmelte Berg".

## Ligging
thumb|links|220px|'n 19de-eeuse poskaart van die Georgiese Militêre Pad naby Kazbek.
Aan die oostelike voetheuwels van die Kazbek loop die Georgiese Militêre Pad deur die Darialpas van 2&nbsp;378&nbsp;m. Die streek is tektonies baie aktief, met verskeie klein aardbewings wat gereeld voorkom. 'n Aktiewe warmwaterbron kom ook voor. Kazbek is 'n potensieel aktiewe vulkaan met die vorm van 'n dubbele keël, waarvan die basis op 'n hoogte van 1&nbsp;770&nbsp;m lê.

## Verwysings 
## Eksterne skakels
2021 São Paulo Grand Prix

Die **2021 Formule Een São Paulo Grand Prix** het op 14 November 2021 op die Autódromo José Carlos Pace in São Paulo, Brasilië plaasgevind. Dit was die negentiende wedren van die kampioenskapseisoen gewees.

Die São Paulo Grand Prix van 2021 was die derde Grand Prix gewees om 'n kwalifiserende snelren te hou, na die Britse en Italiaanse Grands Prix. 'n Snelkwalifisering is amper dieselfde as 'n normale ren, met die groot verskil dat die wedren korter is. Die snelren-kwalifiserende afstand is ongeveer 100 kilometer en duur dus ongeveer 28 tot 30 minute.

## Vrye oefening 1 
## Kwalifisering – Vrydag 
***** Lewis Hamilton kwalifiseer in die eerste plek, maar word gediskwalifiseer omdat sy DRS-vlerk nie aan die reëls voldoen het nie.

## Vrye oefening 2 – Saterdag 
## Snelrenkwalifikasie – Saterdag 
***** Lewis Hamilton ontvang 'n roosterstraf van vyf plekke vir die vervanging van sy motor se binnebrandenjin.
****** Kimi Räikkönen moes vanuit die kuipelaan wegspring weens 'n aanpassing aan sy agtervlerk.

## Wedren 
### Renuitslag 
 Sergio Pérez verdien 'n ekstra punt vir die vinnigste rondte.

## Puntestand na die Grand Prix 
### Renjaers 
### Vervaardigers 
## Verwysings
Kljoetsjefskaja Sopka

Die berg **Kljoetsjefskaja Sopka** (Russies: Ключевская сопка; ook bekend as **Kljoetsjefskoi**, Russies: Ключевской) is 'n stratovulkaan, die hoogste berg op die Kamtsjatka-skiereiland en in Siberië, Rusland, en die hoogste aktiewe vulkaan in Eurasië. Sy steil, simmetriese keëls toring sowat 100&nbsp;km bo die Beringsee uit. Die vulkaan is deel van 'n Unesco-wêrelderfenisterrein.

Kljoetsjefskaja het sowat 6&nbsp;000 jaar gelede ontstaan. Sy eerste aangetekende uitbarsting het in 1697 voorgekom,

Op 19 November het 'n sterk uitbarsting plaasgevind en aspluime het 10-12&nbsp;km hoog gestyg. Later die dag was die pluime laer en die uitbarstings het swakker geraak.

Nog uitbarstings het op 7&nbsp;Desember voorgekom. 'n Waarskuwing is vir vliegtuie uitgereik, maar op 9&nbsp;Desember het uitbarstings skielik opgehou.

### 2015
Op 2 Januarie, ná 'n onaktiewe tydperk van 'n jaar, het die vulkaan weer 'n Stromboliese uitbarsting gehad wat op 16 Januarie opgehou het. Klein uitbarstings het op 10 Maart begin en op 24 Maart opgehou. 

Op 27 Augustus was daar 'n uitbarsting wat 'n paar uur aangehou het en op 25 Oktober het dit weer 'n Stromboliese uitbarsting gehad wat 30 uur later opgehou het. Sulke klein uitbarstings het deur 2016 en tot in 2019 aangehou.

### 2019-2020
Nuwe uitbarstings het in 2019 begin en tot in 2020 aangehou. 'n Onlangs uitbarsting het op 9 Desember 2020 plaasgevind.

## Verwysings 
## Eksterne skakels
Psoriatiese artritis

duimnael|Erge psoriatiese artritis van beide voete en enkels. Let op die veranderinge aan die naels.
**Psoriatiese artritis** is 'n langtermyn inflammatoriese artritis wat by mense wat dikwels ook die outo-immuun siekte psoriase het voorkom.

## Simptome 
Die klassieke kenmerk van psoriatiese artritis is swelling van die hele vingers en tone met 'n worsagtige voorkoms. Dit gebeur dikwels in verband met veranderinge aan die naels soos klein gaatjies in die oppervlak van die naels, verdikking van die naels en die nael wat van die naelbed ontkoppel. Gewoonlik word velveranderinge wat ooreenstem met psoriase (bv. rooi, skubberige en jeukerige vel) gevind voor die aanvang van psoriatiese artritis, maar psoriatiese artritis kan die uitslag voorafgaan by 15% van geaffekteerde individue. Geaffekteerde gewrigte is oor die algemeen rooi of warm om aan te raak. 

Pyn kan in die laerug area van die heiligbeen voorkom as gevolg van onder meer spondilitis, wat in 40% van die gevalle teenwoordig is. Pyn kan in en om die voete en enkels voorkom, veral entesitis in die Achillespees of *plantar fasciitis* in die voetsool.

## Oorsake 
Genetika is vermoedelik by die ontwikkeling van psoriatiese artritis sterk betrokke. Daar word vermoed dat obesiteit en sekere vorme van psoriase die risiko daarvan verhoog. 

## Epidemiologie 
Psoriatiese artritis raak tot 30% van mense met psoriase en kom by beide kinders en volwassenes voor. Ongeveer 40-50% van individue met psoriatiese artritis het die HLA-B27 genotipe. Die toestand is minder algemeen by mense van Asiatiese of Afrika-afkoms en raak mans en vroue ewe veel.

## Kyk ook 
* Leflunomied - behandeling vir psoriatiese artritis

## Aantekeninge 
## Verwysings
Gregory Jarvis

**Gregory  Bruce Jarvis** (24 Augustus 1944 – 28 Januarie 1986) was 'n Amerikaanse ingenieur en ruimtevaarder. Hy sterf terwyl hy in 1986 'n vragspesialis vir Hughes Aircraft aan boord die Ruimtependeltuig Challenger was, wat 'n katastrofiese stuwerfaling gehad het tydens die lansering van die STS-51-L-missie.

## Verwysings
Giluwe

Die berg **Giluwe** is op 4&nbsp;367&nbsp;m die tweede hoogste berg in Papoea-Nieu-Guinee en die vyfde hoogste piek op die eiland Nieu-Guinee. Dit is in die provinsie Suidelike Hoogland geleë en is 'n ou skildvulkaan met uitgestrekte graslande. Dit het twee pieke, met die sentrale piek op 4&nbsp;367&nbsp;m wat die hoogste is en 'n oostelike piek sowat 2&nbsp;km van daar teen 4&nbsp;300&nbsp;m. Giluwe is die hoogste vulkaan op die Australiese kontinent en Oseanië, en is dus een van die Vulkaniese Sewe Kruine.

## Verwysings 
## Eksterne skakels
Sidley

thumb|links|180px|'n Satellietfoto van die Executive Committee Range.

Die berg **Sidley** is op 4&nbsp;181 - 4&nbsp;285&nbsp;m die hoogste rustende vulkaan in Antarktika en lid van die Vulkaniese Sewe Kruine. Dit is 'n massiewe, hoofsaaklik sneeubedekte stratovulkaan wat die hoogste van die vyf vulkane van die Executive Committee Range van Marie Byrdland is. 

Die verskynsel het 'n kaldera van 5&nbsp;km breed aan die suidekant.

## Onbekend
Ondanks sy hoogte beteken die vulkaan se verafgeleë ligging dat dit nie baie bekend is onder bergklimmers nie in vergelyking met die makliker bereikbare Erebus, die tweede hoogste Antarktiese vulkaan, wat op Rosseiland geleë is.

## Verwysings 
## Eksterne skakels
Ronald McNair

duimnael|260px|Die eerste drie Afro-Amerikaanse ruimtevaarders wat die ruimte in is, insluitend McNair, Guy Bluford en Fred Gregory van die klas van 1978 keuring van ruimtevaarders.
**Ronald Erwin McNair** (21 Oktober 1950 – 28 Januarie 1986) was 'n Amerikaanse ruimtevaarder en fisikus van NASA. Hy het gesterf tydens die lansering van die pendeltuig *Challenger* op missie STS-51-L, waarin hy as een van drie sendingspesialiste in 'n bemanning van sewe gedien het.

Voor die *Challenger-*ramp het hy vanaf 3 Februarie tot 11 Februarie 1984 as 'n sendingspesialis op STS-41-B aan boord van *Challenger* gevlieg, en die tweede Afro-Amerikaner geword wat in die ruimte gevlieg het.
[duimnael|280px|*Challenger*-span: (voorste ry) Michael J. Smith, [Dick Scobee, Ronald McNair; (agterste ry) Ellison Onizuka, Christa McAuliffe, Gregory Jarvis, Judith Resnik]]

## Ruimtevaarderloopbaan 
In 1978 is McNair gekies as een van vyf-en-dertig aansoekers uit 'n poel van tienduisend vir die NASA-ruimtevaarderprogram. Hy het van 3 Februarie tot 11 Februarie 1984 as 'n sendingspesialis op STS-41-B aan boord van *Challenger* gevlieg en die tweede Afro-Amerikaner geword wat in die ruimte gevlieg het.
links|duimnael|Ruimtevaarderkandidate Ron McNair, Guy Bluford en Fred Gregory met Apollo-ruimtepakke, Mei 1978
Sergey Bubka

duimnael|regs|Bubka in 2013.
**Serhiy Nazarovytsj Bubka**  (Lugansk ( USSR, nou Rusland), 4 Desember 1963) is 'n voormalige Oekraïense paalspringatleet.
Hy het die Sowjetunie verteenwoordig tot sy ontbinding in 1991. Hy was 'n paar jaar daarna 'n lid van die Oekraïense parlement. Hy het die eerste paalspringer geword wat 6,10 m hoog gespring het. In totaal het hy die wêreldrekord 35 keer verbeter (17 keer buitenshuis en 18 keer binnenshuis). Sy persoonlike beste (buite) van 6.14 het hy op 31 Julie 1994 in Sestriere, Italië, gespring.

## Biografie 
Bubka het op negejarige ouderdom begin paalspring en in 1983 aktief aan internasionale atletiek begin deelneem, en met 'n hoogte van 5.70 in Helsinki gewen. In daaropvolgende jare het Bubka nuwe standaarde in paalspring gestel. Hy het op 13 Julie 1985 in Parys 6 meter oorskry. Hierdie hoogte is lank voorheen as onbereikbaar beskou. Bubka het voortgegaan om sy eie rekord bietjie vir bietjie te verbeter. In 1988 behaal hy 6.06 in Nice, Frankryk. Dit het die spanning verhoog of hy 6,10 by die Olimpiese Spele in Seoul in dieselfde jaar sou kon behaal. Hy het daar ietwat teleurgestel, maar het steeds die goue medalje met 5.90 gewen. Aangesien die Sowjetunie die Olimpiese Spele in 1984 geboikot het, kon hy nie deelneem nie.

Bubka het die wêreldrekord tussen 1984 en 1994 stelselmatig met 30 sentimeter verbeter. Gewoonlik het hy die rekord met een cm verbeter om prysgeld in te samel. Verbasend genoeg het Bubka vir die 1992 Olimpiese Spele in Barcelona nie daarin geslaag om goud te wen nie, want hy het drie keer op die aanvangshoogte misluk. Hy het toe in 1994 die wêreldrekord van 6.14 opgestel, nadat sommige kommentators reeds die groot sportman se agteruitgang voorspel het. In 1996 het Bubka vir die Olimpiese Spele in Atlanta gekwalifiseer. ’n Besering het hom egter verhinder om aan die kompetisie deel te neem.

Die sleutel tot Serhij Bubka se sukses was sy spoed en krag. Dit het hom toegelaat om stokke te gebruik wat langer en stywer was as dié wat normaalweg gebruik word. Dit het gelei tot &#x27;n beter katapultaksie. Hy was ook bekend vir sy tegniek en het die stok merkwaardig hoër as sy mededingers vasgehou.

Bubka is drie keer in 'n ry, van 1984 tot 1986, as die sportman van die jaar van die Sowjetunie erken.

Sedert 2002 word hy 'n lid van die Oekraïense parlement, die Verchovna Rada, en dien hy op komitees vir jeugbeleid, fisiese kultuur, sport en toerisme. Boonop is hy by 'n IAAF-kongres in Osaka op 22 Augustus 2007 verkies tot visepresident van die IAAF saam met die voormalige wêreldrekordhouer van die 800 m, Sebastian Coe. Albei is sedertdien vir vier jaar op die IAAF-direksie.
Serhij Bubka is getroud en het 'n seun, gebore in 1987, Sergej Bubka, wat 'n professionele tennisspeler is.   

## Verwysings
Christa McAuliffe

[duimnael|280px|*Challenger*-span: (voorste ry) [Michael J. Smith, Dick Scobee, Ronald McNair; (agterste ry) Ellison Onizuka, Christa McAuliffe, Gregory Jarvis, Judith Resnik.]]
**Sharon Christa McAuliffe** (2 September 1948 – 28 Januarie 1986) was 'n Amerikaanse onderwyseres en ruimtevaarder van Concord, New Hampshire, wat op die pendeltuig *Challenger* op missie STS-51-L gesterf het terwyl sy 'n loonvragspesialis was.

Sy het haar baccalaureusgraad in onderwys en geskiedenis aan die Framingham State College in 1970 en haar meestersgraad in onderwys, supervisie en administrasie  van die Bowie State University in 1978 ontvang. Sy het in 1983 'n onderwyspos as 'n onderwyser in sosiale studies aan die Concord High School in New Hampshire aanvaar.

In 1985 is McAuliffe uit meer as 11 000 aansoekers gekies vir die NASA Teacher in Space Project en was geskeduleer om die eerste onderwyser te word om in die ruimte vlieg.  As 'n lid van missie STS-51-L, was sy van plan om eksperimente uit te voer en twee lesse vanaf *Challenger* aan te bied. Op 28 Januarie 1986 het die pendeltuig 1 minuut 13 sekondes na lansering uitmekaar gebreek, wat gelei het tot die verlies van almal aan boord. Na haar dood is verskeie skole ter ere van haar vernoem, en sy is in 2004 postuum met die Congressional Space Medal of Honor bekroon.
[links|duimnael|McAuliffe wat voorvlugopleiding ondergaan, ervaar [gewigloosheid tydens 'n KC-135 "braakkomeet"-vlug]]
links|duimnael| Christa (links) en haar rugsteun Barbara Morgan (regs) probeer ruimtekos in die kantien van die Johnson Space Centre, 10 September 1985

## Verwysings
Babiana radiata

***Babiana radiata*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom by De Rust naby Oudtshoorn voor. Dit het 'n voorkomsgebied van kleiner as 10&nbsp;km² en daar was drie, klein gefragmenteerde subpopulasies. Een subpopulasie is egter in 2006 vernietig tydens die uitbreiding van landbou aktiwiteite. Die ander twee groei op padskouers en word bedreig deur padinstandhouding en konstruksie.

## Bronnelys 
* SANBI Redlist
* Plants of the World Online
Babiana regia

***Babiana regia*** is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Wes-Kaap en kom van Agter-Paarl tot by Stellenbosch in die fynbos en renosterveld voor. Dit het 'n voorkomsgebied van kleiner as 10&nbsp;km² en daar is ses, klein gefragmenteerde subpopulasies. Die totale populasie is kleiner as 1 000 plante.

Die plant het 95% van sy habitat afgestaan aan hoofsaaklik gewasverbouing. Die oorblywende subpopulasies word bedreig deur onder andere ontwikkeling, gebrek aan 'n brandprogram, indringerplante, oorbeweiding, eutrofikasie en die ontginning van sand.

## Bronnelys 
* SANBI Redlist
* Plants of the World Online
Babiana ringens

Die **rotstert** (*Babiana ringens*) is 'n meerjarige blomplant en knolagtige geofiet wat hoort tot die familie Iridaceae. Die spesie is endemies aan die Noord-Kaap en die Wes-Kaap. Dit kom vanaf die Bokkeveldberge-eskarp tot by die Kaapse Skiereiland voor waar dit deel van die fynbos is.

## Subspesies 
Die plant het twee subspesies:
* *Babiana ringens subsp. australis* Goldblatt & J.C.Manning
* *Babiana ringens subsp. ringens*

## Galery 

Babiana ringens australis Brink 1.jpg
Babiana ringens australis Brink 2.jpg
Babiana ringens australis Brink 3.jpg
Babiana ringens ringens Rebelo 1.jpg
Babiana ringens ringens Rebelo 2.jpg
Babiana ringens 1DS-II 3-5670.jpg

## Bronnelys 
* SANBI Redlist
* Plants of the World Online
Ellison Onizuka

**Ellison Shoji Onizuka** (エリソン・ショージ・オニヅカ, 鬼塚 承次, Onizuka Shōji, 24 Junie 1946 – 28 Januarie 1986) was 'n Amerikaanse ingenieur, ruimtevaarder en USAF toetsvlieënier van Kealakekua, Hawaii wat suksesvol in die ruimte gevlieg het met die pendeltuig *Discovery* op missie STS-51-C. Hy en ses ander bemanningslede sterf terwyl hy in 1986 'n missiespesialis aan boord die ruimtependeltuig Challenger was, wat 'n katastrofiese stuwerfaling gehad het tydens die lansering van die STS-51-L-missie. Hy was die eerste Asiatiese Amerikaanse ruimtevaarder en die eerste persoon van Japannese afkoms in die ruimte.

## Lugmagloopbaan 
Op 15 Januarie 1970 het Onizuka aktiewe diens aanvaar by die Amerikaanse Lugmag waar hy as 'n vlugtoetsingenieur en toetsvlieënier by die Sacramento Luglogistieke Sentrum by die McClellan-lugmagbasis gedien het. Hy het gewerk in toetsvlugprogramme en stelselsekuriteitsingenieurswese vir die F-84, F-100, F-105, F-111, EC-121 T, T-33, T-39, T-28 en A-1 .

Van Augustus 1974 tot Julie 1975 het Onizuka die US Air Force Test Pilot School bygewoon . In Julie 1975 is hy aan die vlugtoetssentrum by die Edwards-lugmagbasis in Kalifornië toegewys.  Hy het 'n eskader-vlugtoetsingenieur by die USAF-toetsvlieënierskool geword, en het later as 'n bestuurder vir ingenieursondersteuning in die opleidingshulpbronafdeling gewerk. Sy pligte daar het bestaan uit instruksie en bestuur van die lugskipvloot (A-7, A-37, T-38, F-4, T-33 en Boeing KC-135 Stratotenker) wat gebruik word vir die Toetsvlieënierskool en Vlugtoetssentrum . Terwyl hy by die skool was, het hy meer as 1 700 vliegure geregistreer. 

## NASA-loopbaan 
Onizuka is in Januarie 1978 vir die ruimtevaarderprogram gekies en het in Augustus 1979 een jaar van evaluering en opleiding voltooi.  Later het hy in die eksperimenteringspan, wenteltuigtoetsspan en die lanseerondersteuningspan by die Kennedy-ruimtesentrum vir die STS-1 en STS-2 gewerk.

Onizuka se eerste ruimtesending het op 24 Januarie 1985 plaasgevind, met die lansering van sending STS 51-C op pendeltuig *Discovery*, die eerste Ruimtependeltuigsending vir die Departement van Verdediging.Tydens die sending was hy verantwoordelik vir die aktiwiteite van die primêre loonvragte, wat die ontvouing van die Inertial Upper Stage (IUS) oppervlak ingesluit het. Na 48 wentelings om die Aarde, het *Discovery* op 27 Januarie 1985 by die Kennedy-ruimtesentrum geland. Hy het altesaam 74 uur in die ruimte voltooi. 

Onizuka is by die National Memorial Cemetery of the Pacific in Honolulu, Hawaii begrawe. Ten tye van sy dood het hy die rang van luitenant-kolonel beklee. Hy is postuum bevorder tot die rang van kolonel. 

## Verwysings